ข้อควรระวังในการใช้แผ่นฟอกฟันขาว เอาใจใส่ฟันของคุณ การใช้แผ่นฟอกฟันขาว
แผ่นฟอกฟันขาวบางยี่ห้อมีส่วนประกอบของไฮโดรเจนเปอร์ออกไซด์ ซึ่งมีพิษต่อร่างกายหากกลืนกิน หลีกเลี่ยงการกลืนกินเจล หรือน้ำลายที่เกิดจากการใช้แผ่นฟอกฟันขาว อย่ากังวลหากคุณกลืนกินเจลในปริมาณเล็กน้อยโดยบังเอิญ ปริมาณของสารเคมีที่น้อยโดยทั่วไปไม่ก่อให้เกิดอาการใดๆ แก่ร่างกาย สารเคมีในแผ่นฟอกฟันขาวสามารถก่อให้เกิดอาการเสียวฟัน และเหงือก ซึ่งอาจเป็นผลลัพธ์จากการที่เจลสัมผัสถูกเหงือกโดยตรง หรือแปะแผ่นฟอกฟันขาวไว้นานเกินไป หรือมากเกินไป หรือเหงือกอาจมีความรู้สึกไวต่อเจล เป็นต้น  ให้หยุดพักจากการใช้แผ่นฟอกฟันขาว หากคุณสังเกตว่าคุณมีอาการเสียวฟัน หรือเหงือก ปรึกษาหมอฟันของคุณว่าคุณสามารถใช้แผ่นฟอกฟันขาวใดได้อย่างปลอดภัย แผ่นฟอกฟันขาวทั้งหมดไม่ได้ใช้สารเคมี และกระบวนการแบบเดียวกันในการฟอกสีฟัน บางยี่ห้ออาจทำให้ปัญหาในช่องปากที่มีอยู่แย่ลง หรือก่อให้เกิดปัญหาใหม่ ปรึกษาหมอฟันของคุณว่า แผ่นฟอกฟันขาว และผลิตภัณฑ์ฟอกฟันขาวแบบไหนที่เหมาะกับคุณ การแปรงฟันของคุณเป็นประจำ เป็นวิธีที่ดีที่สุดในการทำให้คุณมีสุขภาพฟันที่ดี และมีฟันขาวสะอาด คุณควรแน่ใจว่าคุณแปรงฟันอย่างถูกต้อง และบ่อยครั้งเพียงพอที่จะก่อให้เกิดประโยชน์สูงสุด จำไว้ว่าคุณควรใช้เวลาในการแปรงฟัน และเข้าถึงทุกฟันอย่างสมบูรณ์ครบถ้วน   แปรงฟัน 2 ครั้งต่อวัน โดยใช้เวลาประมาณ 2 นาที ในแต่ละครั้ง อย่าแปรงฟันแรงจนเกินไป เพราะอาจทำลายผิวเคลือบฟัน หรือทำให้เหงือกเป็นแผล คุณสามารถใช้ยาสีฟันฟอกฟันขาวควบคู่ไปกับการใช้แผ่นฟอกฟันขาว การใช้น้ำยาบ้วนปากควบคู่ไปกับการแปรงฟัน และการขัดฟันด้วยไหมขัดฟันอยู่เป็นประจำ สามารถช่วยทำให้สุขภาพช่องปาก และฟันของคุณดีขึ้น น้ำยาบ้วนปากถูกใช้เพื่อฆ่าแบคทีเรีย รวมไปถึงชะล้างเศษอาหารที่หลุดออกจากการแปรงฟัน หรือใช้ไหมขัดฟัน  พยายามกลั้วน้ำยาบ้วนปากอย่างน้อยเป็นเวลา 30 วินาที ก่อนที่จะบ้วนทิ้ง หากน้ำยาบ้วนปากเข้มข้นเกินไป คุณสามารถผสมน้ำให้เจือจางลงก่อนใช้ คุณอาจใช้น้ำยาบ้วนปากแบบฟอกฟันขาวควบคู่ไปกับการใช้แผ่นฟอกฟันขาว ถึงแม้ว่าการขัดฟันอาจเป็นเรื่องยาก แต่มันก็เป็นขั้นตอนสำคัญในการรักษาสุขภาพของฟัน และเหงือกของคุณ การขัดฟันด้วยไหมขัดฟันช่วยกำจัดการก่อตัวของคราบแบคทีเรีย และคราบหินปูนบนผิวฟัน ที่การแปรงฟันอาจเข้าไม่ถึง  เริ่มโดยการใช้ไหมขัดฟันที่มีความยาวประมาณท่อนแขนของคุณ พันปลายไหมขัดฟันรอบนิ้วกลางทั้ง 2 นิ้ว ของคุณ โดยให้เหลือช่องว่างระหว่างมือของคุณ ใส่ไหมขัดฟันลงในร่องฟัน ดึงไหมขัดฟันไปใส่ร่องฟันอีกข้างหนึ่ง ให้มีลักษณะคล้ายตัว C ถูไหมขัดฟันขึ้นลงตามความยาวของฟันเพื่อทำความสะอาดฟัน อาหารบางอย่างสามารถก่อให้เกิดคราบที่ฟันของคุณ และทำให้ฟันมีสีเหลือง อาหารบางอย่างสามารถทำให้ผิวเคลือบฟันของคุณสึกหรอ ซึ่งสามารถส่งผลร้ายต่อฟัน และก่อให้เกิดความเจ็บปวดที่ฟัน พยายามหลีกเลี่ยงอาหาร และเครื่องดื่มดังต่อไปนี้ ในระหว่างกระบวนการฟอกสีฟันของคุณ:  กาแฟ ชา และไวน์ อาจเป็นสาเหตุที่ก่อให้เกิดคราบบนฟัน อาหารที่รสหวานจัด หรือเครื่องดื่มที่มีฤทธิ์เป็นกรดสูง เช่น น้ำส้ม หรือโซดา สามารถกัดกร่อนผิวเคลือบฟันของคุณทีละน้อย ซึ่งสามารถก่อให้เกิดรูที่ฟัน หรือปัญหาช่องปากอื่นๆ การพบหมอฟันของคุณเป็นประจำเป็นอีกหนึ่งวิธีที่ดีที่สุดที่ทำให้คุณมีสุขภาพฟันที่ดี หมอฟันของคุณสามารถตรวจพบปัญหาในช่องปากเล็กๆ ก่อนที่มันจะกลายเป็นปัญญาที่ลุกลาม รวมไปถึงทำให้การดูแลเอาใจใส่ช่องปากกลายเป็นกิจวัตรของคุณ หมอฟันของคุณสามารถให้บริการฟอกฟันขาวแก่คุณ และช่วยติดตามผลการรักษา แม้ว่าแผ่นฟอกฟันขาวส่วนใหญ่จะมีวิธีการใช้งานที่คล้ายคลึงกัน แต่บางยี่ห้ออาจมีวิธีการใช้งานที่แตกต่าง คุณควรอ่านคำแนะนำวิธีการใช้ให้ครบถ้วน และพึงระวังผลค้างเขียงที่อาจเกิดขึ้นก่อนที่จะใช้แผ่น หรือสารฟอกฟันขาวชนิดใดๆ ก็ตาม  การใช้อย่างผิดวิธีสามารถก่อให้เกิดผลร้ายต่อฟัน และสุขภาพได้ คำแนะนำวิธีการใช้งานอาจแตกต่างกันในแต่ละยี่ห้อ คุณจึงควรอ่านคำแนะนำวิธีการใช้งานอยู่เสมอ ก่อนจะใช้ผลิตภัณฑ์ฟอกฟันขาว ก่อนที่คุณจะแปะแผ่นฟอกฟันขาวลงบนผิวฟัน คุณจำเป็นต้องแปรงฟันของคุณให้สะอาดเสียก่อน หากคุณแปะแผ่นฟอกฟันขาวโดยไม่แปรงฟัน อาจทำให้เศษอาหาร หรือแบคทีเรียติดอยู่ใต้แผ่นฟอกฟันขาวนอกจากนี้ การที่คุณแปรงฟันสามารถช่วยกำจัดคราบแบคทีเรียบนผิวฟัน ที่อาจเป็นอุปสรรคทำให้การฟอกฟันขาวได้ผลลัพธ์ที่ไม่ดีอย่างที่ควรเป็น  ไม่ควรแปะแผ่นฟอกฟันขาวหลังจากแปรงฟันเสร็จในทันที ควรทิ้งช่วงเวลาอย่างน้อยครึ่งชั่วโมงหลังจากแปรงฟันเสร็จ ก่อนที่คุณจะแปะแผ่นฟอกฟันขาวลงบนผิวฟัน ก่อนที่คุณจะแปะแผ่นฟอกฟันขาวลงบนผิวฟันของคุณ คุณควรแน่ใจว่าคุณได้แปะแผ่นฟอกฟันขาวในตำแหน่งที่ถูกต้อง แผ่นฟอกฟันขาวบางยี่ห้อมีแผ่นเฉพาะสำหรับฟันบน และฟันล่าง โดยทั้ง 2 แผ่นจะต้องถูกติดกับด้านของฟันอย่างถูกต้องเพื่อให้ได้ผลลัพธ์สูงสุด ดังนั้นคุณควรใช้เวลาสักครู่ในการพิจารณาว่าคุณต้องแปะแผ่นฟอกฟันขาวด้านไหนบนฟันของคุณ   ทาเจลลงบนผิวฟันของคุณ เจลนี้เป็นสารฟอกฟันขาว และต้องถูกทาลงบนผิวฟันเพื่อให้การฟอกฟันขาวมีประสิทธิภาพ ด้านที่เรียบลื่นของแผ่นฟอกฟันขาว จะไม่มีสารฟอกฟันขาวเป็นส่วนประกอบ และมีไว้เพียงแค่ให้ความสะดวกคุณในการแปะแผ่นฟอกฟันขาวลงบนฟันเพียงเท่านั้น เมื่อคุณมั่นใจว่าคุณต้องแปะแผ่นฟอกฟันขาวในทิศทางไหนแล้ว ให้คุณแปะแผ่นฟอกฟันขาวลงบนฟันของคุณ โดยให้ด้านที่เคลือบด้วยเจลสัมผัสกับผิวฟันของคุณ คุณต้องแน่ใจว่าแผ่นฟอกฟันขาวปิดทับฟันของคุณครบทุกซี่ จัดการเก็บงานพื้นที่ที่แผ่นฟอกฟันขาวมีการปูด หรือไม่สม่ำเสมอให้ราบแนบสนิทกับฟัน   คุณอาจใช้แปรงสีพันทำให้แผ่นฟอกขาวแนบกับฟันหากจำเป็น การแปะทับฟันของคุณครบสมบูรณ์โดยปราศจากพื้นที่ที่ไม่สม่ำเสมอ จะช่วยให้การฟอกสีฟันของคุณมีความขาวเท่ากัน อย่าแปะแผ่นฟอกฟันขาวให้ถึง หรือทับเหงือกของคุณ เพราะอาจก่อให้เกิดการระคายเคือง เมื่อคุณแปะแผ่นฟอกฟันขาวลงบนฟัน คุณต้องอดทนคอยในขณะที่แผ่นฟอกฟันขาวทำปฏิกิริยากับฟันของคุณ แผ่นฟอกฟันขาวส่วนใหญ่จะใช้เวลาในการทำปฏิกิริยาแตกต่างกันเล็กน้อย ดังนั้นคุณควรอ่านคำแนะนำวิธีใช้อย่างระมัดระวัง หลีกเลี่ยงการสัมผัสถูกแผ่นฟอกฟันขาว เพื่อปล่อยให้ตัวแผ่นทำปฏิกิริยากับฟันโดยปราศจากการขัดจังหวะ โดยทั่วไป คุณจะต้องรอประมาณ 30 นาที ก่อนที่คุณจะแกะแผ่นฟอกฟันขาวออก หลังจากคุณแปะแผ่นฟอกฟันขาวตามระยะเวลาที่ระบุไว้ในคำแนะนำวิธีใช้ คุณต้องแกะแผ่นฟอกฟันขาวออก โดยลอกแผ่นฟอกฟันขาวออกจากฟันของคุณ และโยนทิ้งถังขยะ  อย่าแปะแผ่นฟอกฟันขาวไว้บนฟันนานเกินกว่าที่ระบุไว้ในคำแนะนำวิธีการใช้ เนื่องจากอาจก่อให้เกิดการระคายเคือง และอาการเสียวในฟัน และเหงือก การแปะแผ่นฟอกฟันขาวไว้นานเกินกว่าที่ระบุไว้ ไม่ได้ช่วยเพิ่มประสิทธิภาพในการฟอกสีฟันแต่อย่างใด ล้างปากของคุณหลังจากใช้แผ่นฟอกฟันขาว ให้ล้างด้วยน้ำ หรือแปรงฟันของคุณเพื่อให้แน่ใจว่า เจลฟอกฟันขาวได้หมดไปจากปากของคุณ กระบวนการฟอกฟันขาวจะมีประสิทธิภาพ เมื่อแผ่นฟอกฟันขาวถูกใช้อย่างต่อเนื่อง คุณจำเป็นต้องใช้แผ่นฟอกฟันขาวซ้ำหลายครั้ง ก่อนที่คุณจะสังเกตเห็นความแตกต่างของสีฟันของคุณ ให้คุณใช้แผ่นฟอกฟันขาวตามจำนวนครั้งที่แนะนำเพื่อให้ได้ผลลัพธ์สูงสุด  แปะแผ่นฟอกฟันขาว 2 ครั้งต่อวัน และแต่ละครั้งให้แปะไว้เป็นเวลา 30 นาที ระยะเวลาที่แนะนำในการใช้แผ่นฟอกฟันขาวอยู่ที่ 14 วัน เป็นอย่างน้อย อาจต้องใช้เวลาประมาณ 4 เดือน ในการเห็นผลลัพธ์ที่ชัดเจนจากการใช้แผ่นฟอกฟันขาว
ห้ามกลืนกินเจลที่มากับแผ่นฟอกฟันขาว. หยุดใช้เมื่อมีอาการเสียวฟัน หรือเหงือกเกิดขึ้น. ปรึกษาหมอฟันก่อนใช้ผลิตภัณฑ์ฟอกฟันขาว. แปรงฟันของคุณอยู่เป็นประจำ. ใช้น้ำยาบ้วนปาก. ขัดฟันด้วยไหมขัดฟันทุกวัน. หลีกเลี่ยงการรับประทานอาหารบางประเภท. พบหมอฟันของคุณ. อ่านคำแนะนำวิธีการใช้อย่างละเอียดรอบคอบ. แปรงฟันของคุณให้สะอาด. เตรียมแผ่นฟอกฟันขาวของคุณ. แปะแผ่นฟอกฟันขาวลงบนฟันของคุณ. คอยจนแผ่นฟอกฟันขาวทำงานเสร็จสมบูรณ์. แกะแผ่นฟอกฟันขาวออก. ทำกระบวนการซ้ำอีกครั้ง.
https://www.wikihow.com/Use-Teeth-Whitening-Strips https://www.wikihow.com/Use-Teeth-Whitening-Strips https://www.wikihow.com/Use-Teeth-Whitening-Strips
Using Caution With Whitening Strips Caring For Your Teeth Using Whitening Strips